CELEX: 32017R1957
Language: ro
Date: 2017-10-26 00:00:00
Title: Regulamentul de punere în aplicare (UE) 2017/1957 al Comisiei din 26 octombrie 2017 privind deschiderea și modul de gestionare a unor contingente tarifare ale Uniunii pentru anumiți pești și anumite produse pescărești originare din Kosovo

27.10.2017   
               
               
                  RO
               
               
                  Jurnalul Oficial al Uniunii Europene
               
               
                  L 277/6
               
            REGULAMENTUL DE PUNERE ÎN APLICARE (UE) 2017/1957 AL COMISIEI
      din 26 octombrie 2017
      privind deschiderea și modul de gestionare a unor contingente tarifare ale Uniunii pentru anumiți pești și anumite produse pescărești originare din Kosovo (*1)
      
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) 2017/355 al Parlamentului European și al Consiliului din 15 februarie 2017 privind anumite proceduri de aplicare a Acordului de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*1), pe de altă parte (1), în special articolul 2,
      întrucât:
      
                  (1)
               
               
                  Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*1), pe de altă parte (2) (denumit în continuare „ASA”) a fost semnat la 27 octombrie 2015 și a intrat în vigoare la 1 aprilie 2016.
               
            
                  (2)
               
               
                  Articolul 31 din ASA și anexa IV la ASA stabilește regimul aplicabil importurilor în Uniune de pește și produse pescărești. În temeiul acestor dispoziții, importurile în Uniune de păstrăv și crap originar din Kosovo, în cadrul anumitor contingente tarifare, urmează să beneficieze de scutiri de taxe vamale.
               
            
                  (3)
               
               
                  Pentru punerea în aplicare a prevederilor ASA privind peștele și produsele pescărești, este necesar să se deschidă și să se gestioneze contingente tarifare anuale pentru păstrăv și crap pentru anul 2016 și pentru anii următori.
               
            
                  (4)
               
               
                  Contingentele tarifare ar trebui gestionate de Comisie pe baza ordinii cronologice a datelor de acceptare a declarațiilor vamale de punere în liberă circulație în conformitate cu Regulamentul de punere în aplicare (UE) 2015/2447 al Comisiei (3).
               
            
                  (5)
               
               
                  Măsurile prevăzute în prezentul regulament ar trebui să se aplice de la data intrării în vigoare a ASA. Prin urmare, prezentul regulament trebuie să intre în vigoare de urgență.
               
            
                  (6)
               
               
                  Măsurile prevăzute de prezentul regulament sunt conforme cu avizul Comitetului Codului Vamal,
               
            ADOPTĂ PREZENTUL REGULAMENT:
      Articolul 1
      Se deschid contingente tarifare ale Uniunii pentru pești și produse pescărești originare din Kosovo astfel cum figurează în anexă.
      Articolul 2
      Contingentele tarifare menționate la articolul 1 sunt gestionate de către Comisie în conformitate cu articolele 49-54 din Regulamentul de punere în aplicare (UE) 2015/2447.
      Articolul 3
      Prezentul regulament intră în vigoare la data publicării în Jurnalul Oficial al Uniunii Europene.
      
      Se aplică de la 1 aprilie 2016.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 26 octombrie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (*1)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.
      
         (1)  JO L 57, 3.3.2017, p. 59.
      
         (2)  JO L 71, 16.3.2016, p. 3.
      
         (3)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
      
         ANEXĂ
         Fără a aduce atingere normelor de interpretare a Nomenclaturii Combinate, formularea denumirii mărfurilor este considerată a avea doar o valoare orientativă, domeniul de aplicare al regimului preferențial fiind determinat, în cadrul prezentei anexe, de codurile NC. În cazurile în care figurează un „ex” în fața codului NC, domeniul de aplicare al regimului preferențial se stabilește prin codul NC și descrierea corespunzătoare, luate împreună.
         
            Pește și produse pescărești
         
         
                     Nr. de ordine
                  
                  
                     Codul NC
                  
                  
                     Subdiviziuni TARIC
                  
                  
                     Descriere
                  
                  
                     Volumul contingentului tarifar anual
                     (în tone de greutate netă)
                  
                  
                     Nivelul taxei vamale contingentare
                  
               
                     09.1506
                  
                  
                     0301 91 
                  
                  
                      
                  
                  
                     Păstrăv (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache și Oncorhynchus chrysogaster): viu; proaspăt sau refrigerat; congelat; uscat, sărat sau în saramură, afumat; fileuri și altă carne de pește; făină, pudră și aglomerate sub formă de pelete, adecvate pentru consumul uman
                  
                  
                     De la 1.4.2016 până la 31.12.2016:
                     15
                     Pentru anii următori – de la 1.1 până la 31.12:
                     15
                  
                  
                     0 %
                  
               
                     0302 11 
                  
                  
                      
                  
               
                     0303 14 
                  
                  
                      
                  
               
                     0304 42 
                  
                  
                      
                  
               
                     0304 52 00 
                  
                  
                     10
                  
               
                     0304 82 
                  
                  
                      
                  
               
                     0304 99 21 
                  
                  
                     11, 12, 20
                  
               
                     0305 10 00 
                  
                  
                     10
                  
               
                     0305 39 90 
                  
                  
                     10
                  
               
                     0305 43 00 
                  
                  
                      
                  
               
                     0305 59 85 
                  
                  
                     61
                  
               
                     0305 69 80 
                  
                  
                     61
                  
               
                     09.1508
                  
                  
                     0301 93 00 
                  
                  
                      
                  
                  
                     Crap (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): viu; proaspăt sau refrigerat; congelat; uscat, sărat sau în saramură, afumat; fileuri și altă carne de pește; făină, pudră și aglomerate sub formă de pelete, adecvate pentru consumul uman
                  
                  
                     De la 1.4.2016 până la 31.12.2016:
                     20
                     Pentru anii următori – de la 1.1 până la 31.12:
                     20
                  
                  
                     0 %
                  
               
                     0302 73 00 
                  
                  
                      
                  
               
                     0303 25 00 
                  
                  
                      
                  
               
                     0304 39 00 
                  
                  
                     20
                  
               
                     0304 51 00 
                  
                  
                     10
                  
               
                     0304 69 00 
                  
                  
                     20
                  
               
                     0304 93 90 
                  
                  
                     10
                  
               
                     0305 10 00 
                  
                  
                     20
                  
               
                     0305 31 00 
                  
                  
                     10
                  
               
                     0305 44 90 
                  
                  
                     10
                  
               
                     0305 52 00 
                  
                  
                     10
                  
               
                     0305 64 00 
                  
                  
                     10